บริษัทโฮมโซนิค อิเล็กทรอนิค บริษัทผลิตลำโพง มีการใช้เครื่องขยายเสียงเทสเสียงเพลงทุกวัน โดยไม่มีการควบคุมหรือใช้ห้องเก็บเสียงในการเทสเสียงเลย ทำให้เสียงเบสกระหึ่มไปทั่วบริเวณที่อยู่อาศัยโดยไม่มีความเกรงใจ และบางครั้งมีการนำลำโพงจำนวนมากมาตั้งหน้าบริษัทเพื่อเทสเสียงเป็นชั่วโมงเปิดดังเหมือนอยู่คอนเสิร์ตสามารถตรวจสอบได้ที่หน้าเพจ HONiC มีการลงคลิปเทสเสียงเอาไว้

ก่อนหน้านี้เคยมีการโทรแจ้งกับบริษัทเองโดยตรงหลายครั้ง ซึ่งทางบริษัทก็มีการลดเสียงลงให้นิดเดียว แต่หลังๆมีการพูดจาไม่ดี ไม่ยอมรับผิด (ก่อนโทรแจ้งใช้เสียงดังมากๆสามารถดูหลักฐานที่เพจ HONiC ในหน้าวิดิโอ) ก็ยังไม่เป็นผลเพราะเสียงกระหึ่มของเบสยังส่งผลกระทบในบริเวณที่อยู่อาศัยอยู่

ต่อมามีการเทสเสียงหน้าบริษัทผู้เดือดร้อนได้แจ้งตำรวจเพื่อเข้าไปตักเตือนแล้วถึง 2 ครั้ง ไม่เป็นผล และยังมีพฤติกรรมไม่ยอมรับผิด ว่าเดือนนึงเทส 1 ครั้ง แต่จริงๆเทสเสียงทุกวัน อย่างวันที่แจ้งก็มีการเปิดเพลงเทสลำโพงเสียงดังมากช่วง11.40น. เจ้าหน้าที่ตำรวจจึงบอกให้แจ้งเขตจัดการทางผู้แจ้งเลยอยากให้เจ้าหน้าที่เขตเข้าไปช่วยจัดการควบคุมการใช้เสียงและแจ้งถึงกฎหมายการใช้เครื่องขยายเสียงด้วย รวมถึงโทษปรับ (เนื่องจากบริษัทนี้ดูไม่กลัวใครทั้งนั้น ทำผิดมาเป็นปีๆ)

ถึงแม้จะอ้างว่าเปิดเป็นระยะเวลาสั้นๆ ก็ตาม เนื่องจากผู้แจ้งมีโรคประจำตัวเป็นไมเกรน การที่ได้ยินเสียงดังๆจะเป็นตัวกระตุ้นทำเกิดโรค
ทำให้เดือดร้อนในทุกๆ วัน ส่งผลต่อสภาพจิตใจ สูญเสียสมาธิในการทำงาน และผู้อาศัยบางรายบริเวณรอบข้างเห็นว่าบริษัทนี้เปิดเพลงเสียงดังได้ ก็มีการเลียนแบบพฤติกรรมเพราะคิดว่าไม่ใช่สิ่งที่่ผิด ซึ่งก่อเกิดความเดือดร้อนเพิ่มขึ้นไปอีก

**รบกวนไม่นำข้อความนี้ไปอ่านให้ทางบริษัทฟัง**